OpenLLM-France/wikimedia huggingface dataset:
# Austinita

Austinita fosfato motako minerala da eta adelite-descloizite taldearen kidea da.

## Ezaugarriak

Austinita fosfato mineralaren formula kimikoa hau da: ${\ce {CaZn(AsO4)(OH)}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 - 4,5 da.

## Erreferentziak

* 1 2 (Ingelesez) «Austinite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q408114
* Multimedia: Austinite / Q408114
# Azido akriliko

    Artikulu hau azidoari buruzkoa da; beste esanahietarako, ikus «akriliko».
Azido akrilikoa edo azido propenoikoa CH$_2$=CHCO$_2$H formula duen konposatu organikoa da. Azido karboxiliko asegabe sinpleena da. Bere egoera puruan, likido korrosibo, koloregabe eta usain sarkorrekoa da. Uretan, alkoholetan, eterretan eta kloroformon disolbagarria da.
Alkoholekin esterrak eratzen ditu, akrilato izena hartzen dutenak

## Sintesia

Azido akrilikoa propilenoaren oxidazioaz lortzen da,
    CH$_2$=CHCH$_3$ + 1.5 O$_2$ → CH$_2$=CHCO$_2$H + H$_2$O

## Erabilera

Azido akrilikoak eta bere esterrek beren buruarekin edo beste monomero batzuekin, estirenoarekin esaterako, erreakzionatzeko joera dute lotura bikotza baliatuz eta ondorioz, polimeroak eta kopolimeroak eratzen dituzte erabilera zabala dutenak polimeroen industrian.
Azido akrilikoa erabilera asko ditu esaterako pixohialen fabrikazioan, uren tratamenduan edo ehungitzan.

## Erreferentziak

* ↑ (Ingelesez) Ohara, Takashi; Sato, Takahisa; Shimizu, Noboru; Prescher, Günter; Schwind, Helmut; Weiberg, Otto; Marten, Klaus. (2003-01-15). Wiley-VCH Verlag GmbH & Co. KGaA ed. «Acrylic Acid and Derivatives» Ullmann's Encyclopedia of Industrial Chemistry (Wiley-VCH Verlag GmbH & Co. KGaA): a01_161. doi:10.1002/14356007.a01_161. ISBN 978-3-527-30673-2. (Noiz kontsultatua: 2023-01-21).
* ↑ (Ingelesez) PubChem. «Acrylic acid» pubchem.ncbi.nlm.nih.gov (Noiz kontsultatua: 2023-01-21).
* ↑ Takashi Ohara, Takahisa Sato, Noboru Shimizu, Günter Prescher Helmut Schwind, Otto Weiberg, Klaus Marten, Helmut Greim “Acrylic Acid and Derivatives” in Ullmann's Encyclopedia of Industrial Chemistry 2003, Wiley-VCH, Weinheim. Txantiloi:DOI
* ↑ «Acrylic acid market» www.openpr.com (Noiz kontsultatua: 2023-01-21).

## Kanpo estekak

* Datuak: Q324628
* Multimedia: Acrylic acid / Q324628
# Azido alendroniko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Azido alendronikoa edo alendronatoa konposatu organikoa da organofosforoen familiakoa eta bifosfonatoen klasekoa, C$_4$H$_{13}$N0$_7$P$_2$ formula duena.
Osteoporosia eta Paget-en hezur-gaixotsuna tratatzeko usatzen da. Hutsik edo D bitaminarekin elkartuta dago eskuragarri (2800 U eta 5600 U, Fosamax+D, adibidez). Mercken alendronatorako patentea 2008an amaitu zen, eta Merck konpainiak apelazio batzuk galdu zituen Elikagai eta Sendagaien Administrazioa (FDA) baimendu zuen bertsio generikoa sartzea eragozteko.
2008ko otsailaren 6an, FDAk alendronatoaren lehen generikoak onartu zituen. Farnesil pirofosfatoaren inhibizioarekin kontrastean, alendronatoa azkena da, hau da, gutxien inhibitzen duena. Propietate gastroerosiboak kontuan hartuta, gel bat probatu da gaixotasun periodontologikoaren tratamendurako.

## Albo-ondorioak

Azido alendronikoa pilula gisa hartzen da irentsita. Albo-ondorio nagusienak digestio-aparatuari lotuta daude esofagoko, urdaileko edo hesteetako ultzerak eragin bailitzazke.

## $_{Bifosfonatoenindarerlatiboa}$

Hezurretako eritasunak tratatzeko baliatzen diren bifosfonatoen indar erlatiboa adierazten da taula honetan.
| Bifosfonatoa | Indar erlatiboa |
| Etidronatoa | 1 |
| Tiludronatoa | 10 |
| Pamidronatoa | 100 |
| Alendronatoa | 100-500 |
| Ibandronatoa | 500-1000 |
| Errisedronatoa | 1000 |
| Zoledronatoa | 5000 |

## Erreferentziak

* ↑ Euskalterm: [Farmakoak Hiztegia] [2022]
* ↑ (Ingelesez) «Alendronate Monograph for Professionals» Drugs.com (Noiz kontsultatua: 2024-02-11).
* ↑ http://www.ncbi.nlm.nih.gov/pmc/articles/PMC2909499/pdf/tcrm-6-325.pdf
* ↑ l.c.p 326
* Datuak: Q420057
* Multimedia: Alendronic acid / Q420057
# Azido adipiko

Azido adipikoa edo azido hexanodioikoa CH$_2$=CHCO$_2$H (CH$_2$)$_4$(CO$_2$H)$_2$ formula duen molekula organiko bat da. Industriaren ikuspegitik, azido dikarboxilikorik garrantzitsuena da: urtero hauts zuri kristalino horren 2.500 milioi kilogramo ekoizten dira, batez ere nylonaren ekoizpenaren aitzindari gisa. Azido adipikoa oso gutxitan agertzen da naturan. Dieterlek lortu zen, errizino-olioa azido nitrikoarekin oxidatuz. 1902an sintetizatu zuten tetrametileno bromurotik abiatuta.

## Erreferentziak

* ↑ Euskalterm: [Hiztegi terminologikoa] [2009]
* ↑ Musser, M. T.. (2005). Adipic Acid. in: Ullmann's Encylopedia of Industrial Chemistry. Weinheim: Wiley-VCH doi:10.1002/14356007.a01 269..
* ↑ Ber. 1884, 17, 2221

## Kanpo estekak

* Datuak: Q357415
* Multimedia: Adipic acid / Q357415
# Azido 4-kloroindol-3-azetiko

Azido 4-kloroindol-3-azetikoa konposatu organokloratu bat da hainbat landaretan hormona gisa jokatzen duena.
Auxina izeneko landare-hormonetako kideetako bat da. Hainbat landareetako hazietan egoten da, bereziki lekarietan, ilarretan eta babetan adibidez.
Hainbat autoreren arabera Fabeae leinuko Vicia, Pisum, Lathyrus, Lens, eta Vavilovia generoetako landareetan baino ez da egoten.
Argi ez badago ere, uste da 'hormona hiltzailea'izan daitekeela heltzen ari diren haziek libratzen dutena landarea hiltzeko eta elikagaiak haziengan metatzeko.

## Erreferentziak

* ↑ «https://www.ncbi.nlm.nih.gov/pmc/articles/PMC4741347/» academic.oup.com (Noiz kontsultatua: 2022-02-09).
* ↑ (Ingelesez) Engvild, Kjeld C.. (1996). «Herbicidal activity of 4-chloroindoleacetic acid and other auxins on pea, barley and mustard» Physiologia Plantarum 96 (2): 333–337. doi:10.1111/j.1399-3054.1996.tb00222.x. ISSN 1399-3054. (Noiz kontsultatua: 2022-02-09).

## Kanpo estekak

* Datuak: Q4637117
* Multimedia: 4-Chloroindole-3-acetic acid / Q4637117
# Azido abietiko

Azido abietikoa C$_{30}$H$_{29}$-CO$_2$ formula duen molekula organiko bat da, egitura aldetik diterpenoa. Molekula anfipatikoa da.

## Jatorria

Koniferoetako erretxina den kolofoniatik ateratzen da, bai eta trementinatik ere. Abietanoaren taldekoa da.

## Erabilerak

Mendeetan zehar untziak bikeztatzeko erabili izan da. Gaur egun erretxina goma bihurtzen da eta lakak, bernizak eta xaboiak egiteko erabiltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-06-08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) «http://www.orgsyn.org/demo.aspx?prep=CV4P0001» www.orgsyn.org (Noiz kontsultatua: 2018-12-29).
* 1 2 Hoiberg, Dale H.. (2010). "abietic acid". Encyclopædia Britannica. I: A-ak Bayes. Encyclopædia Britannica Inc, 32 or. ISBN 978-1-59339-837-8..

## Kanpo estekak

* Datuak: Q321068
* Multimedia: Abietic acid / Q321068
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Azido arakidiko

Azido arakidikoa edo Azido eikosanoikoa kate luzeko gantz-azido ase bat da, ${\ce {CH3(CH2)18COOH}}$ formula duena. Hogei karbono ditu (20:0).
Kakahuetetan aurkitu zen eta hortik bere izena, latinez kakahuetea arachis baita. Kakahuete oliotan (%1,1-1,7), arto oliotan (%3) eta Cupuaçu gurinetan (%7) eta Durian zuhaitzaren fruituan (%7,08) agertzen da.

## Erabilerak

Azido arakidikoa garbikariak ekoizteko eta hainbat argazkingintza material egiteko erabiltzen da.

## Erreferentziak

* ↑ (Ingelesez) Beare-Rogers, J. L.; Dieffenbacher, A.; Holm, J. V.. (2001-01-01). «Lexicon of lipid nutrition (IUPAC Technical Report)» Pure and Applied Chemistry 73 (4): 685–744. doi:10.1351/pac200173040685. ISSN 1365-3075. (Noiz kontsultatua: 2018-11-18).
* ↑ «Nutrient Data Laboratory : USDA ARS» www.ars.usda.gov (Noiz kontsultatua: 2018-11-18).
* ↑ Cohen, K. de O. & Jackix, M. de N. H.. (2009). «Características químicas e física da gordura de cupuaçu e da manteiga de cacau» Document / Embrapa Cerrados (269).

## Kanpo estekak

* Datuak: Q409608
* Multimedia: Arachidic acid / Q409608
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Añe

Añe Segoviako udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 115 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1776963
* Multimedia: Añe / Q1776963
# Añelarra

Añelarra, Nafarroa Garaia eta Bearno topa dezakegun euskal mendia da. Belagua aldeko menditzar horiek denak ikusteko leku aproposenaren bila bazabiltzate, ez da hori Auñamendia, ez eta Hiru Erregeen Mahaia, horiek berak ezin baitute faltatu paisaia horretan: Añelarra da ikusmira egokiena eskaintzen duen tontorra. Añelarra bera Auñamendiren kate berera lotuta dago, Castetne izeneko haitza tartean dutela, eta gertutasun horrek galarazten dio mendizaleen arreta. Ernaz aldetik datozen bideek Auñamendiren bila jotzen dute eta mendizale gutxi da hari uko egin eta Añelarrara jotzen dutenak. Elkarrengandik gertu gelditzen dira halere, eta indar nahikoa izanez gero, ez da ibilbidea asko luzatu behar bi tontorrak ibilaldi berean zapaltzeko.

## Kanpo estekak

* Datuak: Q112779749
Añelarra, http://www.euskal-herria.org/.
# Añezkar

Añezkar Nafarroa Garaiko kontzejua da, Berriobeiti udalerrikoa. 204 biztanle zituen 2018an.

## Demografia eta biztanleria

Añezkarko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 86 | 90 | 90 | 90 | 95 | 96 | 154 | 176 |

## Azpiegitura eta garraioak

La Muguiroarra autobus konpainiak Añezkar Iruñearekin batzen du. Autobus lineak honako ibilbidea egiten du:
* Aldatz - Lekunberri - Irurtzun - Berriobeiti - Iruñea
La Burundesa autobus konpainiaren Sakanako herriak elkartzen dituen Gasteiz-Iruñea lineak geltokia dauka herrian. Guztira hiru zerbitzu izaten dira norabide bakoitzean. Linearen ibilbidea honakoa da:
* Gasteiz - Ilarratza - Argomaiz - Agurain - Munain - San Roman - Ibarguren - Andoin - Olatzagutia - Ziordia - Altsasu - Urdiain - Iturmendi - Bakaiku - Etxarri Aranatz - Arbizu - Lakuntza - Arruazu - Uharte Arakil - Irañeta - Ihabar - Hiriberri - Etxarren - Irurtzun - Eritze - Saratsa - Añezkar - Berriobeiti eta Iruñea

## Erreferentziak

* ↑ Toponimia: Berriobeiti. euskaltzaindia.eus (Noiz kontsultatua: 2019-05-09).
* ↑ Añézcar: datos de la entidad. navarra.es (Noiz kontsultatua: 2019-05-09).

## Kanpo estekak

* Datuak: Q8238647
* Multimedia: Añézcar / Q8238647
# Añatuyako elizbarrutia

Añatuyako elizbarrutia (gaztelaniaz: Diócesis de Añatuya, latinez: Dioecesis Anatuyanensis) Erromatar Eliza Katolikoaren argentinar elizbarrutia da. 1961eko apirilaren 10ean ezarri zen. Apezpikuaren egoitza Añatuyan dago. Egun apezpikua José Luis Corral Peláez da.

## Apezpikuen zerrenda

* Jorge Gottau (1961-1992)
* Antonio Juan Baseotto (1992-2002)
* Adolfo Armando Uriona (2004-2014)
* José Melitón Chávez (2015-2019)
* José Luis Corral Peláez (2019-)

## Erreferentziak

* ↑ (Ingelesez) «Diocese of Añatuya» Catholic Hierarchy (Noiz kontsultatua: 2023-09-06).

## Kanpo estekak

* Datuak: Q359546
* Multimedia: Roman Catholic Diocese of Añatuya / Q359546
# Añarbeko Bandera

Añarbeko Bandera 2018an Donostiako Urumea ibaian jokatu zen denboraldi-aurreko estropada bat izan zen. Estropada berezia izan zen, esprint modalitatean jokatu baitzen, 1990ko hamarkadan Urumeako Banderan egin izan zen antzera.

## Egitura

Ibaiak hiru trainerurentzako tokia duenez, gizonezkoen 9 traineruek eta emakumezkoen zazpiek finalera sailkatzeko txandak jokatu zituzten eta txanda bakoitzeko irabazleek finala jokatu zuten.

## Emaitzak
### Gizonezkoak

| Urtea | Irabazlea | Bigarrena | Hirugarrena |
| 2018 | Hondarribia | San Pedro | Orio |

### Emakumezkoak

| Urtea | Irabazlea | Bigarrena | Hirugarrena |
| 2018 | San Juan | Orio | Hondarribia |

## Kanpo estekak

* Datuak: Q61070178
# Añarbeko Urak

Añarbeko Urak edo Añarbeko Uren Mankomunitatea Donostialdeko udalerrien ur-hornidura eta saneamenduaz arduratzen den erakundea da. Urak Añarbeko urtegitik hartzen dira.

## Historia

1968an sortu zuten Donostialdea osatzen duten udalerriek, biztanleen eta zerbitzuen ur-hornidura sistema kudeatzeko asmoarekin.
1994an udalerrien saneamendu instalazioak bere gain hartu eta honenbestez hondakin-uren kudeaketari ere ekin zion.
1996an Añarbeko Urak S.A. sozietate publikoa sortu zuten mankomunitatearen jarduerak entitate berriaren bidez kudeatzeko.

## Kanpo estekak

* Añarbeko Mankomunitatearen webgunea
# Añastro

Añastro Trebiñuko Konderriko herria da. 2007ko urtarrilaren 1eko erroldaren arabera, auzoak 129 biztanle ditu.
Udalerri independentea izan zen; 1930 baino lehen desagertu zen, urte horretako erroldan baita kontuan hartzen ez delako.

## Demografia eta biztanleria

Añastroko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 67 | 92 | 102 | 102 | 110 | 114 | 113 | 129 |

## Argazki galeria

* 1780ko etxe bat eta San Andres eliza
* San Andres elizako arkupeak
* San Andres elizako ataria

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 17 | Armentia T. Trebiñu | Billa Tobera • Tobera • Santurde • Mijancas • Ozana • Araiko • Grandival • Burgeta • Pangua • San Esteban • Morgas • Bustu • Ozilla-Ladrera • Zurbitu • Golernio • Mea • Doroñu • Arrieta • Askartza • Kutxu • Añastro • Uralde • Moskator • Dordoniz • Franku • Armentia | Armentia T. Trebiñu |

## Ikus, gainera

* Trebiñu (barrendegia)

## Kanpo estekak

* Datuak: Q10751118
* Multimedia: Añastro / Q10751118
# Añaterve

Añaterve, Tenerife uharteko Guimarreko mentzeierriko buruzagi guantxe bat izan zen. Guimarreko mentzeierriko mentzei edo erregea izan zen, Tinerfe hil ondoren eta gaztelar konkistaren aurretik, Tenerife uhartea banatu zen bederatzi barrutietako bat.
Alonso Fernandez de Lugo, Errege Katolikoen Aurreratuarekin bake akordioetara iritsi zen lehen mentzei tenerifearra izan zen.

## Bizitza

1494ko maiatzean, Alons Fernandez de Lugo bera buru zuen 30 ontziz, 190 zaldunez eta 1000 eta 2000 (iturrien arabera) oinezko soldadu gaztelarrez osaturiko espedizio bat, Tenerife bertako biztanle batzuekin batera, Tenerifen lehorreratu zen, Añazan.
Alonso, bake akordioetara iritsi zen Añaterverekin, hauei Icodeko mentzeierria, Dautekoa, Adejekoa eta Abonakoa bilduz, bake alderdia deritzona eratzen dutena, gaztelarren eta hauen aliatu militarren domeinua onartzen zutenak. Beste mentzei batzuekin izandako elkarrizketak, ez ziren akordio batetara iritsi, eta espainiarren aurkako aliantza militarra (edo gerra alderdia), Taoro, Tacoronte eta Anagako mentzeierriez osatuta geratzen da.
Añatervek, gaztelarrei lagunduko die zenbait alditan, tropa laguntzaileak emanez, bereziki, Acentejoko lehen guduan, Aguereko guduan eta Acentejoko bigarren guduan.
* Datuak: Q3324991
* Multimedia: Añaterve / Q3324991
# Atlantic City (Wyoming)

Atlantic City Ameriketako Estatu Batuetako erroldak esleitutako leku bat da. Fremont konderrian kokatuta dago, Wyoming estatuan. 54 biztanle ditu, 20,188273 kilometro koadroko azaleran banatuta.

## Ikus, gainera

* Fremont konderria

## Kanpo estekak

* Datuak: Q756346
* Multimedia: Atlantic City, Wyoming / Q756346
# Atlantic College

Atlantic College edo United World College of the Atlantic (batzuetan UWC Atlantic College edo UWCAC) Batxilergo Ikastetxea bat da Galesko Vale of Glamorganen dagoena. Eskolak, 1960ko hamarkadan Nazioarteko Batxilergo curriculumaren sorkuntzan parte hartzeaz gain, ikasleen parte-hartze komunitarioa bere muinean kokatzen du. 1962an sortu zen, eta Munduko Unibertsitate Batuetatik lehena izan zen, eta munduko lehen hezkuntza-instituzioetako bat izan zen nazioarteko curriculum bati jarraitzen. Hezkuntza liberal, aurrerakoi eta erradikalagatik, etika globalagatik eta tokiko iraunkortasunean eta iraunkortasun globalean duen ikuspegi sendoagatik da ezaguna. 90 herrialde baino gehiagotako 350 ikasle inguru joaten dira bertara. Horietako gehienak Batzorde Nazionalen bidez hautatzen dira, eta beka partzial edo osoen bidez finantzatzen laguntzen dute. Ikasleen %60k finantza-laguntzaren bat jasotzen dute.

## Erreferentziak

* ↑ (Ingelesez) «www.atlanticcollege.org» www.atlanticcollege.org (Noiz kontsultatua: 2021-02-10).
* Datuak: Q756361
* Multimedia: Atlantic College, Wales / Q756361
# Atlantic Beach (Ipar Carolina)

Atlantic Beach Ipar Carolinako herri bat da. Carteret konderrian kokatua dago. 2010ean 1.495 biztanle zituen, 6,02 kilometro koadrotan banatuta.

## Ikus, gainera

* Carteret konderria

## Kanpo estekak

* Datuak: Q1376547
* Multimedia: Atlantic Beach, North Carolina / Q1376547
# Atlantic Beach (New York)

Atlantic Beach New York estatuko herri bat da. Nassau konderrian kokatua dago. 2010ean 1.891 biztanle zituen, 1,14 kilometro koadrotan banatuta.

## Ikus, gainera

* Nassau konderria

## Kanpo estekak

* Datuak: Q1190594
* Multimedia: Atlantic Beach, New York / Q1190594
# Atlantic City

Atlantic City, New Jersey estatuko hiria. Atlantic konderrian dago, AEBn.
Jokoan aritzeko kasinoengatik eta aisialdirako eskaintzen dituen aukerengatik da ezaguna.
Estatu Batuetako 2010eko erroldaren arabera, 39.558 biztanle ditu, eta 44.125 km²-ko azalera.

## Historia

New Jersey estatuaren hegoaldean dago hiria, Ozeano Atlantikoari begira, eta New York eta Filadelfia hirietatik nahiko hurbil. Hori dela eta, leku paregabea iruditu zitzaien eraikuntza-enpresei, aukera handiak eskaintzen baitzizkien hiri handi horietako jende aberatsa erakartzeko. 1854an, trenbidez lotu zituzten Atlantic City eta New York eta Filadelfiako hiriguneak, eta, hala, leku ezagun bihurtu zen oporrak pasatzeko hiri gisa.
1870ean, pasealekua eraiki zuten hondartzaren zati baten ertzean, parean zeuden hoteletara hondarra sar ez zedin. Pasealekuak helburua betetzen zuela eta jendeak gustuko zuela ikusirik, behin baino gehiagotan luzatu zuten. Gaur egun, munduko pasealekurik luzeena da.
Estatu Batuetan alkohola debekatu zuten garaian, ez ikusiarena egiten zuten agintariek Atlantic Cityn. Enoch L. Johnson mafiaburua agintean zela, dibertimendu- eta opor-leku bihurtu zen hiria. Garai hartan, goraldia izan zuen hiriak, legez kanpoko alkoholak, jokoak eta eraikuntza-proiektuek uzten zuten diruari esker.
II. Mundu Gerraren ondoren, ordea, gainbehera etorri zen Atlantic City, eta ustelkeria, pobrezia eta krimena gailendu ziren.
1976an, hiria suspertzeko ahaleginean, New Jerseyko boto-emaileek onespena eman zioten lehen kasinoari. Hala, 1978an zabaldu zuten Resorts International, Estatu Batuen ekialdeko legezko lehen kasinoa. Orduz geroztik, kasino gehiago ireki zituzten itsasertzeko pasealekuan. Gaur egun, hamabi kasino daude Atlantic Cityn, eta Estatu Batuetako bigarren joko-hiria da, Las Vegasen atzetik.
Monopoly City deitzen diote hiri honi; izan ere, Atlantic Cityko kaleen izenak jarri zizkioten Monopoly mahai-joko ezaguneko kaleei.

## Klima

Datu klimatikoak (Atlantic Cityko aireportua, 1981-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 22 | 22 | 28 | 33 | 34 | 38 | 40 | 39 | 34 | 32 | 27 | 23 | 40 |
| Batez besteko tenperatura maximoa (°C) | 6 | 7 | 11 | 17 | 22 | 27 | 30 | 29 | 25 | 19 | 14 | 8 | 17.9 |
| Batez besteko tenperatura minimoa (°C) | -5 | -4 | -0 | 5 | 10 | 16 | 19 | 18 | 14 | 7 | 2 | -3 | 6.6 |
| Erregistraturiko tenperatura minimoa (°C) | -19 | -17 | -16 | -6 | 1 | 7 | 12 | 10 | 6 | -3 | -13 | -16 | -19 |
| Pilatutako prezipitazioa (mm) | 87 | 73 | 96 | 83 | 80 | 62 | 85 | 106 | 77 | 69 | 75 | 81 | 974.6 |
| Prezipitazio egunak (≥ 0.01 in) | 10.1 | 9.5 | 10.3 | 11.6 | 10.6 | 9.4 | 9.2 | 8.7 | 8.0 | 8.1 | 9.3 | 10.2 | 115 |
| Elur egunak (≥ 0.1 in) | 3.1 | 3.0 | .9 | .3 | 0 | 0 | 0 | 0 | 0 | 0 | .1 | 1.7 | 9.1 |
| Eguzki orduak | 151.9 | 158.2 | 204.6 | 219.0 | 244.6 | 267.0 | 275.9 | 272.8 | 228.0 | 201.5 | 147.0 | 133.3 | 2503.8 |
| Iturria: ||||||||||||||

## Erreferentziak

* ↑ http://www.nws.noaa.gov/climate/xmacis.php?wfo=phi NOAA

## Kanpo estekak

* Webgune ofiziala
* Datuak: Q139564
* Multimedia: Atlantic City, New Jersey / Q139564
# Atlantic Highlands (New Jersey)

Atlantic Highlands New Jerseyko borough bat da. Monmouth konderrian kokatua dago. 2010ean 4.385 biztanle zituen, 3,34 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1088122
* Multimedia: Atlantic Highlands, New Jersey / Q1088122
# Atlantic Beach (Hego Carolina)

Atlantic Beach, South Carolina Ameriketako Estatu Batuetako herri bat da. Horry konderrian kokatuta dago, Hego Carolina estatuan. 195 biztanle ditu, 0,418687 kilometro koadroko azaleran banatuta.

## Ikus, gainera

* Chesterfield konderria

## Kanpo estekak

* Datuak: Q1376850